Diari Oficial de la Generalitat Valenciana


Sumari del DOGV 4333, del 11-09-2002 (2002/9546)

RESOLUCIÓ de 2 setembre de 2002, de la Direcció General d'Ordenació i Innovació Educativa i Política Lingüística, per la qual es convoquen la fase de centre docent i la fase de la Comunitat del Concurs Hispanoamericà d'Ortografia de l'any 2002.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4333

Data del DOGV
:   11-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9546


Data del document
:   02-09-2002

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * lingüística
    * ensenyament secundari
    * estudiant
    * distinció honorífica
    * premi cultural

RESOLUCIÓ de 2 setembre de 2002, de la Direcció General d'Ordenació i Innovació Educativa i Política Lingüística, per la qual es convoquen la fase de centre docent i la fase de la Comunitat del Concurs Hispanoamericà d'Ortografia de l'any 2002. [2002/A9546]
  
El Ministeri d'Educació, Cultura i Esport, per mitjà de la Resolució de 7 de juny de 2002, de la Secretaria d'Estat d'Educació i Universitats (BOE de 26 de juny de 2002), ha convocat la fase nacional del Concurs Hispanoamericà d'Ortografia en Castellà de l'any 2002.
  
El concurs, té dos fases prèvies a la fase nacional i estes s'han de desenrotllar successivament en el centre docent i en la Comunitat.
  
Per tot açò, esta Direcció General resol:
  
Primer
  
1. Es convoca la fase de centre docent del III Concurs Hispanoamericà d'Ortografia de l'any 2002.
  
2. En esta fase podran participar els o les estudiants dels centres que prèviament s'hagen inscrit, matriculats/des durant el curs acadèmic 2002-2003 en segon curs de Batxillerat regulat per la Llei Orgànica d'Ordenació General del Sistema Educatiu.
  
3. Els centres docents que vullguen participar en esta fase de centre docent hauran d'inscriure's per mitjà de la instància el model dels quals es conté en l'annex I d'esta resolució abans del dia 16 de setembre de 2002.
  
La instància ha de ser enviada a la Direcció General d'Ordenació i Innovació Educativa i Política Lingüística, de la Conselleria de Cultura i Educació, sítia en l'avinguda de Campanar, 32, districte postal 46166 de València.
  
4. En esta fase de centre docent, els centres prèviament inscrits actuaran amb autonomia per a realitzar les proves que, a juí del jurat constituït en el centre, es consideren més convenients per a triar a l'estudiant que demostre major i millor coneixement de l'ortografia en castellà. Dit jurat haurà d'estar compost per almenys dos professors/es de Castellà o, si no n'hi ha, per un/a de Castellà i un altre/a de Llatí, que hagen impartit classes en segon curs de Batxillerat.
  
Acabada esta fase, el centre docent comunicarà, per mitjà de la instància el model del qual es conté en l'annex II d'esta Resolució, a la Direcció General d'Ordenació i Innovació Educativa i Política Lingüística, de la Conselleria de Cultura i Educació, sítia en l'avinguda de Campanar, 32 districte postal 46211 de València, abans del dia 7 d'octubre de 2002, el nom de l'estudiant guanyador/a, inscrivint-se per a participar en la següent fase del concurs.
  
Segon
  
1. Es convoca la fase de la Comunitat del III Concurs Hispanoamericà d'Ortografia de l'any 2002.
  
2. En esta fase podran participar els o les estudiants que hagen resultat guanyadors/es en els seus centres que, prèviament s'hagen inscrit, matriculats/des durant el curs acadèmic 2002-2003 en segon curs de Batxillerat regulat per la Llei Orgànica d'Ordenació General del Sistema Educatiu.
  
3. En esta fase la Direcció General d'Ordenació i Innovació Educativa i Política Lingüística, de la Conselleria de Cultura i Educació, constituirà un jurat que estarà integrat per cinc membres:
  
President: un inspector/a d'Educació que al seu torn tinga la condició de catedràtic/a del cos de professors numeraris d'Ensenyança Secundària de Llengua i Literatura Castellana.
  
Quatre vocals: pertanyents al cos de professors numeraris d'Ensenyança Secundària de Llengua i Literatura Castellana amb la condició de catedràtic/a, que hagen impartit classes en segon curs de Batxillerat.
  
El secretari o secretària del jurat serà el o la membre més jovençà dels quatre vocals.
  
El jurat tindrà la seua seu en la Direcció General d'Ordenació i Innovació Educativa i Política Lingüística de la Conselleria de Cultura i Educació, sítia a València, avinguda de Campanar, 32, districte postal 46073.
  
4. El concurs en esta fase de la Comunitat consistirà en la proposició, per part del jurat als o les candidats/tes d'una sèrie de dictats o redaccions amb nivell progressiu de dificultat ortogràfica. Resultarà guanyador/a l'aspirant que a juí del jurat tinga el conjunt dels dictats o redaccions escrit correctament.
  
El concurs podrà ser declarat desert si a juí del jurat cap aspirant ha realitzat els dictats o redaccions d'una forma correcta.
  
5. El concurs en esta fase de la Comunitat se celebrarà el dia 23 d'octubre de 2002 en els locals del centre públic que a continuació s'indica:
  
València
  
IES, Benlliure
  
C/ Convent Carmelites, 13
  
46355 València
  
d'acord amb el següent horari:
  
D'11.30 a 12.30 hores: primera part de l'exercici.
  
De 13.00 a 14.00 hores: segona part de l'exercici.
  
A l'acabar la primera part de l'exercici hi haurà una pausa de 30 minuts.
  
El jurat de la prova prendrà les mesures oportunes perquè, durant la pausa, els folis de la primera part de l'exercici estiguen degudament custodiats i garantit tant la identificació, com l'anonimat dels seus autors.
  
Els o les estudiants seran convocats a les 11.00 hores, a fi d'iniciar el concurs puntualment. Una vegada iniciat no s'admetrà cap estudiant. Hauran d'acudir proveïts/as del document nacional d'identitat i de bolígraf o ploma de tinta blava o negra.
  
6. El jurat d'esta segona fase de la Comunitat serà responsable d'establir l'anonimat dels exercicis. Per a això s'utilitzarà el sistema de codi. Este codi, que consistirà en un nombre que es donarà a cada un dels o les participants al començar l'exercici, serà l'única identificació que portaran els exercicis.
  
Els folis en què l'estudiant haja realitzat cada dictat o redacció, que seran diferents per a cada un d'ells, mancaran de nom i firma. Estos folis es graparan en l'exterior d'un sobre tancat que contindrà una fotocòpia del full d'inscripció de l'estudiant corresponent. Abans de procedir a tancar el sobre, cada estudiant haurà de firmar la fotocòpia del full d'inscripció davant de la presència del president/a o secretari/a del jurat del concurs, a fi que es puga comprovar la seua identitat. Realitzat este tràmit, es tancarà el sobre amb el full d'inscripció de l'estudiant dins i es graparan en el seu exterior els folis dels exercicis.
  
Els sobres que s'empren en esta operació seran tots del mateix tipus i cap d'ells presentarà en el seu exterior cap signe diferenciador.
  
Qualsevol signe en els folis en què s'haja realitzat la prova que permeta la identificació de l'autor de l'exercici suposarà la seua exclusió automàtica. Després que s'haja posat un codi al sobre que conté el nom de l'estudiant, se separaran els folis del sobre per a poder procedir a la correcció dels exercicis en el més absolut anonimat.
  
7. El jurat elaborarà la proposta d'adjudicació del premi a l'estudiant, una vegada avaluats tots els exercicis.
  
Una vegada qualificats tots els exercicis, s'obriran els sobres que contenen els noms i cognoms dels o les estudiants per a saber el nom del o la guanyador/a del concurs si és procedent.
  
El jurat remetrà la proposta d'adjudicació del premi i la llista amb les qualificacions de tots els estudiants presentats a la Direcció General d'Ordenació i Innovació Educativa i Política Lingüística.
  
La proposta d'adjudicació del premi serà exposada en el tauler d'anuncis de l'Institut d'Educació Secundària Benlliure.
  
8. D'acord amb la proposta formulada pel jurat, el director general d'Ordenació i Innovació Educativa i Política Lingüística concedirà el premi abans del dia 31 d'octubre de 2002, que es notificarà i es publicarà en el Diari Oficial de la Generalitat Valenciana.
  
9. Esta distinció li serà anotada en el seu expedient acadèmic pel secretari/a del centre en què va realitzar la inscripció i gaudirà dels beneficis específics que s'establisquen.
  
Tercer
  
L'estudiant que obtinga el premi en esta segona fase de la Comunitat del Concurs Hispanoamericà d'Ortografia podrà optar a participar en la tercera fase del Concurs Hispanoamericà d'Ortografia en Castellà de l'any 2002, en els termes en què s'establix en la Resolució de 7 de juny de 2002, de la Secretaria d'Estat d'Educació i Universitats (BOE de 26 de juny de 2002).
  
DISPOSICIONS FINALS
  
Primera
  
En tot el no disposat en esta resolució s'aplicaran les normes vigents en matèria de beques i ajudes a l'estudi, considerant-se iniciat el procediment per la present convocatòria.
  
Segona
  
La present resolució entrarà en vigor el sendemà al de la seua publicació en el Diari Oficial de la Generalitat Valenciana.
  
Contra esta resolució es podrà interposar recurs d'alçada davant del conseller de Cultura i Educació en el termini d'un mes, comptat a partir de la data de la publicació en el Diari Oficial de la Generalitat Valenciana.